Identifica les entitats que surten en el següent text:
Mercedes Núñez Targa (Barcelona, 16 de gener de 1911 - Vigo, 4 d'agost de 1986) va ser una política republicana catalana. Núñez Targa era filla d'Àngela Targa Guitart, catalana i filla d'un xocolater que tenia el negoci a la Rambla de Canaletes, i de José Núñez Otero, natural de Bergondo, que s'havia establert a Barcelona amb una joieria a la Rambla de les Flors. Comença a treballar en un laboratori fotogràfic i després en la comptabilitat i com a mecanògrafa a l'empresa “Películas Cinematográficas Huguet”, al carrer de Provença de Barcelona, i també al Consolat de Xile. Precisamnet durant la República va fer de secretària per a Pablo Neruda mentre aquest exercia de cònsol de Xile a Barcelona. Es va fer sòcia de l'Ateneu Enciclopèdic Popular i de l'associació higienista i naturista Amics del Sol, així com tresorera del Club Femení i d'Esports de Barcelona, des del qual va participar en l'organització de les Olimpíades Populars que no es van arribar a celebrar per l'esclat de la guerra civil. Es va afiliar a les Joventuts Socialistes Unificades i més endavant al PSUC. En acabar la Guerra Civil, es va exiliar a l'Estat francès i després va ser enviada a La Corunya per a fer-se càrrec de la direcció comunista. Va ser detinguda el 10 de novembre de 1939 i traslladada a la presó de dones de Ventas, a Madrid, el 1940. Tot i condemnada a 12 anys i 1 dia de presó, un error burocràtic la va posar en llibertat dos anys després, així mateix va escriure un llibre sobre la seva estada a la presó franquista. Va tornar a fugir a l'Estat francès, on va ser internada al Camp d'Argelers, fins que es va incorporar a la Resistència francesa a Carcassona el gener de 1943 a la 5a Agrupació de Guerrillers Espanyols, on va treballar com a cuinera a la Caserna General. Amb tot, va ser detinguda per la Gestapo el maig de 1944 i conduïda a Alemanya, on va ser internada al Camp de concentració de Ravensbrück. Allí va romandre poc menys d'un any, essent alliberada in extremis pels aliats el 1945. Un cop a França, va participar en el judici celebrat a Carcassona contra l'oficial alsacià René Bach, el seu torturador de la Gestapo, que va ser executat. Ja a Drancy, prop de París, va col·laborar amb moltes publicacions franceses i de l'exili espanyol. El 1968 va participar en la creació del Partit Comunista de Galícia i el 1975 va retornar a l'estat espanyol, amb el seu company Medardo Iglesias, que havia estat capità de la guàrdia d'assalt republicana. El 1983 va ser nomenada delegada a Galícia de l'Amical de Mauthausen i altres camps, i es va dedicar a elaborar el cens de les persones gallegues mortes en els camps de concentració nazis.
Mercedes Núñez Targa : polític, Barcelona : Entitat_Geopolítica, Vigo : Entitat_Geopolítica, Núñez Targa : polític, Àngela Targa Guitart : persona, José Núñez Otero : persona, Bergondo : Entitat_Geopolítica, Películas Cinematográficas Huguet : empresa_privada, Consolat de Xile : instal·lació_govern, República : esdeveniment_polític, Pablo Neruda : artista_o_autor, Xile : Entitat_Geopolítica, Ateneu Enciclopèdic Popular : organització, Amics del Sol : organització, Olimpíades Populars : esdeveniment_esportiu, Joventuts Socialistes Unificades : partit_polític, PSUC : partit_polític, Guerra Civil : conflicte, La Corunya : Entitat_Geopolítica, Madrid : Entitat_Geopolítica, Estat francès : Entitat_Geopolítica, Carcassona : Entitat_Geopolítica, Gestapo : organització, Alemanya : Entitat_Geopolítica, França : Entitat_Geopolítica, René Bach : persona, Drancy : Entitat_Geopolítica, la Rambla de Canaletes : ubicació, la Rambla de les Flors : ubicació, carrer de Provença : ubicació, Club Femení i d'Esports de Barcelona : equip_esportiu, guerra civil : conflicte, presó de dones de Ventas : instal·lació_govern, Camp d'Argelers : edifici, Agrupació de Guerrillers Espanyols : organització, Camp de concentració de Ravensbrück : edifici, París : Entitat_Geopolítica, Partit Comunista de Galícia : partit_polític, estat espanyol : Entitat_Geopolítica, Medardo Iglesias : polític, Galícia : Entitat_Geopolítica, Amical de Mauthausen : organització